Charly Gaul

De Charly Gaul, gebuer den 8. Dezember 1932 an der Aler Maternité  am Pafendall, a gestuerwen de 6. Dezember 2005 zu Lëtzebuerg, war e lëtzebuergesche Vëlossportler. Hien huet 1958 den Tour de France gewonnen.

De Charly Gaul war e Biergspezialist a gouf dofir um Héichpunkt vu senger Karriär, déi vun 1953 bis 1965 gedauert huet, "Engel vun de Bierger" genannt.

Nieft senger Victoire am Tour de France 1958 ass de Gaul 1955 an 1961 Drëtten an dëser Course ginn. 1955 a 1956 huet hien och den Tricot vum beschte Biergcoureur gewonnen. 1956 an 1959 huet en de Giro d'Italia gewonnen. Am Ganzen huet hie beim Tour de France 10-mol a beim Giro 11-mol eng Etapp gewonnen.

No senger Cyclistëkarriär huet hien e Café zu Bouneweg opgemaach, an ass dono bei en Autosconcessionnaire schaffe gaangen. Zéng Joer laang huet hien dono am Éislek zeréckgezunn an engem Juegdchalet gewunnt, ier e schlussendlech am Sportsministère eng Plaz als Conseiller technique krut, fir en Archiv iwwer de Lëtzebuerger Vëlossport zesummenzestellenBernard Thomas: "Working Class Hero." in: d'Lëtzebuerger Land 5. Februar 2016, Nr.6, S.10..

Den 31. Mee 2011 gouf eng Erënnerungsplack fir de Charly Gaul, e Wierk vun der Yvette Gastauer-Claire, am Parc municipal an der Stad Lëtzebuerg ageweit.

Spëtznimm
 Ange de la Montagne
 Monsieur Pipi dëse Spëtznumm krut e well en am Giro 1957, op engem schlechten Dag dacks huet misse vum Vëlo klammen, fir op d'Säit ze trieden, an de Bobet an de Géminiani hien attackéiert hunn. Deen Dag huet en och de rosaen Trikot verluer.

 Palmarès 
1949
1. am Grand Prix Nicky Schumacher
2. bei Ettelbréck-Pärel
2. bei enger Course zu Esch

 1950
 1. am Grand Prix Général Patton (Amateur)
 3. am Tour de Luxembourg fir Amateuren
 5. am belschen Tour de Luxembourg (Junior)

 1951 
 1. am Grand Prix Général Patton (Amateur)
 1. an der Flèche du Sud
 3. am Tour des 12 Cantons
 1952 
 2. an der Flèche du Sud

 1953 
 1. an der Flèche du Sud
 2. am Critérium du Dauphiné libéré
 3. am Tour de Luxembourg
 8. an der Polymultipliée

 1954 
 Landesmeeschter am Cyclo-Cross
 1. am Circuit des Six Provinces
 5. an der Polymultipliée

 1955 
 1. Tour des Provinces du Sud-Est
 3. am Tour de France 1955
 6. an der Polymultipliée

 1956 
 1. am Giro d'Italia 1956 an 1. am Biergpräis.
1. an der 7. Etapp vu Pescara op Campobasso
1. an der 14. Etapp vu Bologna op San Luca
1. an der 19. Etapp vu Meran op de Monte Bondone.
 1. bei den Nationale Meeschterschaften op der Strooss a Form vun engem Zäitfueren (Kategorie Professionel)
 1. am Tour de Luxembourg
 3. an der Biergcourse vum Mont Faron
 6. am Giro dell'Emilia (249,5 km)
 5. an der Cyclo-Cross Weltmeeschterschaft am Bambësch

 1957 
 1. bei den Nationale Meeschterschaften op der Strooss an der Course en Ligne (Kategorie Professionel)

 1958 
 1. am Tour de France 1958 (2. am Biergpräis)
 1. an der 8. Etapp um Circuit zu Châteaulin, Eenzelzäitfueren (46 km)
 10. an der 14. Etapp vu Pau op Luchon (129 km)
 1. an der 18. Etapp op de Mont Ventoux, Eenzelzäitfueren (21,5 km)
 8. an der 20. Etapp vu Gap op Briançon (165 km)
 1. an der 21. Etapp vu Briançon op Aix-les-Bains (219 km)
 1. an der 23. Etapp vu Briançon op Dijon, Eenzelzäitfueren (74 km)
 1. am Grand prix de la forteresse, zu Lëtzebuerg
 1. an der Biergcourse vum Mont Faron
 1. an der Biergcourse Sallanches - Le Bettex
 2. op der Piste zu Toulon an 1. Stonn-Américaine zesumme mam Fernando Terruzzi
 3. am Giro d'Italia 1958
1. an der 14. Etapp vu San-Marino op San-Marino.
 8. am Tour de Luxembourg
 10. an der Flèche wallonne

 1959 
 1. am Giro d'Italia
 1. bei den Nationale Meeschterschaften op der Strooss an der Course en Ligne (Kategorie Professionel)
 1. am Tour de Luxembourg

 1960 
 1. bei den Nationale Meeschterschaften op der Strooss an der Course en Ligne (Kategorie Professionel)

 1961 
 1. bei den Nationale Meeschterschaften op der Strooss an der Course en Ligne (Kategorie Professionel)
 1. am Tour de Luxembourg

 1962
 1. bei den Nationale Meeschterschaften op der Strooss an der Course en Ligne (Kategorie Professionel)
 Landesmeeschter am Cyclo-Cross

 Gielercher 
De Charly Gaul gouf véiermol zum lëtzebuergesche Sportler vum Joer gewielt, an 1999 zum "Sportler vum Joerhonnert".

 No him benannt 
Fir un de Charly Gaul z'erënnere sinn no him benannt:
 Zu Lëtzebuerg:
 eng Rei Stroossen, sou z. B. zu Schuller, Lalleng an zu Bieles,
 eng Vëlosstreck, den itinéraire cyclable Charly Gaul vu Fenteng op d'Ellenger Gare.
 Am Ausland:
 d'Rue Charly Gaul zu Albi (Koordinaten: )

 Literatur zum Theema 
Frank Wilhelm (alias François Guillaume), 2008. Charly Gaul. In: Lieux de mémoire au Luxembourg. Erinnerungsorte in Luxemburg. 2. Editioun, S. 133-138. S. Kmec, B. Majerus, M. Margue, P. Peporte, éditeurs. éditions saint-paul, Lëtzebuerg.
 Roland Barthes: Le Tour de France comme épopée. In: Mythologies. Paris: Éditions du Seuil, 1957, pp. 110–121.
 Christian Laborde: L'ange qui aimait la pluie. Paris: Éditions Albin Michel, 1994. ISBN 2-226-06977-1
 François Mersch: Bergauf, bergab mit Charly Gaul. Luxemburg: Editioun François Mersch, 1959. 241 Säiten.
 Gast Zangerlé: Charly Gaul, l'Ange de la Montagne et son époque, Éditions Saint-Paul, 1998 (Versioun op Däitsch: Charly Gaul, Der Engel der Berge und seine Zeit)
 Gast Zangerlé: La saga Charly Gaul, Éditions Saint-Paul, Lëtzebuerg, 2006, ISBN 2-87963-598-5. (Versioun op Däitsch: Der Mythos Charly Gaul, ISBN 2-87963-597-7).
 Chrëscht Beneké: Luxemburger Sportler des 20. Jahrhunderts. 50er, Éditions Revue, Luxemburg 2009, S.24-39, ISBN 2-919999-56-7
 André Klein, Joe Geimer, Pierre Gricius, Heute wäre der Engel der Berge 90 Jahre alt geworden, Luxemburger Wort, 8. Dezember 2022, S.46-47

 Kuckt och 

 Äerzengel, Film iwwer de Charly Gaul

 Um Spaweck 

 Dem Charly Gaul säi Palmarès
 Äerzengel, en Documentaire vum Claude Waringo

 Virdrun  40px Sportler vum Joer 40px Duerno  1954 - 1955 - 1956 Josy StoffelJosy Stoffel  1958  Jean Link

Kategorie:Gewënner vum Giro d'Italia
Kategorie:Gewënner vum Tour de France
Kategorie:Etappegewënner am Tour de France
Kategorie:Etappegewënner am Giro d'Italia
Kategorie:Lëtzebuergesch Vëlossportler
Kategorie:Lëtzebuergesch Landesmeeschteren am Cyclo-Cross
Kategorie:Lëtzebuergesch Landesmeeschteren am Vëlossport op der Strooss
Kategorie:Lëtzebuergesch Sportler vum Joer
Kategorie:Gebuer 1932
Kategorie:Gestuerwen 2005
Kategorie:Gewënner vum Tour de Luxembourg
Kategorie:Persounen, no deenen eng Struktur zu Lëtzebuerg genannt ass
Kategorie:Lëtzebuerger, no deenen eng Struktur am Ausland genannt gouf